Nr

Referitor la dosar 9489/21.05.2018

**DECIZIA ETAPEI DE ÎNCADRARE**

**Nr. SB XX din XX.XX.2018**

Ca urmare a solicitării de emitere a acordului de mediu adresate de **RAICA IOAN DAN** dinjudeţul **Sibiu**, comuna **Micăsasa**, satul **Micăsasa**, nr. **196**,pentru proiectul: **„Construire anexă a exploatației agricole (adăpost animale), împrejmuire”** propus a fi amplasat în județul **Sibiu**, comuna **Micăsasa**, satul **Chesler**, extravilan, nr. top 155, înregistrată la **Agenţia pentru Protecţia Mediului Sibiu** cu nr. 9489/21.05.2018 și a completărilor ulterioare, în baza Hotărârii Guvernului nr. 445/2009 privind evaluarea impactului anumitor proiecte publice și private asupra mediului si a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare,

**Agenţia pentru Protecţia Mediului Sibiu decide**, ca urmare a consultărilor desfășurate în cadrul ședinței Comisiei de Analiză Tehnică din data de 31.10.2018, că proiectul **Construire anexă a exploatației agricole (adăpost animale), împrejmuire”** propus a fi amplasat în județul **Sibiu**, comuna **Micăsasa**, satul **Chesler**, extravilan, nr. top 155, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* proiectul se încadrează în prevederile Hotărârii Guvernului nr. 445/2009, la anexa 2, pct. 1, lit. e – instalații pentru creșterea intensivă a animalelor de fermă, altele decât cele incluse în anexa nr. 1;
* autorităţile care au participat la şedinţa Comisiei de Analiză Tehnică din data de 03.10.2018 au exprimat puncte de vedere comune cu privire la proiectul analizat, respectiv că proiectul nu poate avea impact semnificativ asupra mediului şi ca urmare nu este necesară efectuarea evaluării impactului asupra mediului;
* în urma parcurgerii etapei de încadrare prin analiza documentaţiei, verificarea amplasamentului, întocmirea listei de control, analiza în şedinţa Comisiei de Analiză Tehnică, considerăm că prin lucrările şi măsurile prevăzute în proiect nu se vor afecta semnificativ factorii de mediu (apă, biodiversitate, aer, sol, aşezări umane, etc.).

**1. Caracteristicile proiectului**

**a) mărimea proiectului**

Terenul studiat este situat în extravilanul comunei Micăsasa, satul Chesler, înscris în CF 100516, nr. cad 155, având suprafața totală de 3800 mp.

Proiectul prevede următoarele lucrări:

* realizarea unui adăpost de animale pentru bovine, cu pardoseala din beton, cu suprafață de 55 mp și capacitatea maximă de 32 capete;
* platformă betonată pentru colectarea dejecțiilor solide cu suprafața de 70 mp, cu pereți perimetrali cu H=1,7 m;
* bazin vidanjabil impermeabilizat pentru colectarea dejecțiilor lichide cu V=49 mc, poziționat între grajd și platforma betonată.

Bovinele vor fi crescute în sistem de exploatație legată, în standuri cu așternut de paie.

Bilanț teritorial:

- suprafață teren: 3800 mp;

- suprafața construită - Sc = 125 mp;

- suprafața desfășurată - Sd = 125 mp;

- regim de înălțime propus: P.

Pentru proiectul propus s-au obţinut notificarea asistență de specialitate de sănătate publică nr. 783/10.10.2018, emisă de Direcția de Sănătate Publică a Județului Sibiu, precum și notificarea pentru începerea execuției nr. 33 din 24.09.2018, emisă de Administrația Națională „Apele Române”, Administrația Bazinală de Apă Mureș, Sistemul de Gospodărire a Apelor Mureș.

Alimentarea cu apă potabilă se va asigura din sursă externă. Alimentare cu apă în scop igienico-sanitar și pentru adăpatul animalelor se va realiza dintr-un bazin, cu V=1 mc, a cărui umplere se va realiza din sursă externă (rețeaua de apă a localității Micăsasa), cu cisterna. Apa transportată va asigura prin pompare, umplerea ori de câte ori va scădea nivelul apei din vazin.

Evacuarea apelor uzate rezultate din procesul de igienizare al grajdului vor fi colectate prin rețeaua internă de canalizare și dirijate în bazinul vidanjabil îngropat cu V=49 mc.

Dejecțiile solide din grajd vor fi colectate și depozitate pe o platformă betonată cu S=70 mp. După perioada de stabilizare, dejecțiile vor fi transportate pe terenurile agricole aflate în proprietatea beneficiarului, fiind folosite ca îngrășământ natural.

**b) cumularea cu alte proiecte** – nu este cazul;

**c) utilizarea resurselor naturale** – în cantități limitate în etapa de realizare a proiectului – agregate minerale, combustibil;

**d) producţia de deşeuri** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare; în perioada de funcționare, dejecțiile lichide și solide se vor colecta în spații corespunzătoare, iar după maturare se vor împrăștia ca fertilizant pe terenurile agricole aflate în proprietatea titularului;

**e) emisiile poluante, inclusiv zgomotul și alte surse de disconfort**

- în etapa de construcţie: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ;

**f) riscul de accident, ţinându-se seama în special de substanţele si de tehnologiile utilizate** – se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – situația existentă – teren arabil S=3800 mp, situația propusă – construire anexă a exploatației agricole (adăpost animale), împrejmuire, conform prevederilor Certificatului de urbanism, emis de Primăria comunei Micăsasa;

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

e**) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiuneaa III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c)mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia.

**d) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**e) durata, frecvența și reversibilitatea impactului:** impact redus pe perioada de realizare şi funcţionare.

**II. Motivele care au stat la baza luării deciziei etapei de încadrare în procedura de evaluare adecvată** sunt următoarele:

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010;
* respectarea notificării asistență de specialitate de sănătate publică nr. 783/10.10.2018, emisă de Direcția de Sănătate Publică a Județului Sibiu;
* respectarea notificării pentru începerea execuției nr. 33 din 24.09.2018, emisă de Administrația Națională „Apele Române”, Administrația Bazinală de Apă Mureș, Sistemul de Gospodărire a Apelor Mureș;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* deşeurile menajere şi cele inerte rezultate în urma lucrărilor de construire, vor fi depozitate în locuri special amenajate, de unde vor fi predate la agenţi autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant;
* antreprenorul va delimita zona de lucru pentru a preveni/minimiza distrugerea suprafeţelor vegetale;
* la terminarea lucrărilor, suprafeţele de teren ocupate temporar vor fi redate, prin refacerea acestora în circuitul funcţional iniţial.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 4 (patru) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**p.DIRECTOR EXECUTIV, p.ŞEF SERVICIU AVIZE,**

 **Ec. Ioan FRĂTICI ACORDURI AUTORIZAŢII,**

 **Ing. Livia MITEA**

 **Întocmit,**

 **Ecol. Nicoleta CRISTEA**